

**Referat fra styremøte FF/UiS**

Til stede:

Arnljot Corneliussen

Babak Ghassim

Barbro Irene Dahl

Kai Victor Hansen

Lise Karin Meling

Shaher Ahmmad Ibrahim Shalfawi

Tomasz Wiktorski

Rong Chunming

Aud Torill Meland

Trond Meling

Fravær:

Bård Misund

Eline Ree

Tor Yttredal

Kristin Hjorthaug Urstad

Åse Elisabeth Vagli

Dato: Torsdag 16. september 2021

Tid: Kl. 14:00-16:00.

Sted: Zoom

**Saksliste:**

Sak 23/21 Godkjenning av innkalling og referat fra forrige styremøte.

Vedtak:FF/UiS godkjenner innkalling og referat

Sak 24/21 Medlemsrekruttering

FF/UiS har per i dag 444 medlemmer. Vi får inn 1-2 nye medlemmer hver uke.

Ifølge våre medlemslister er den største gruppen førsteamanuenser, hvor vi har 150 medlemmer. Den neststørste er professorer, med 85 medlemmer. I tillegg har vi 34 universitetslektorer, 3 førstelektorer, 1 dosent, 13 forskere, 3 postdoktorer, 71 adm./andre (univ.bibl., ledere, ingeniører) og 44 stipendiater.

Det er viktig at medlemmer legger inn nye opplysninger, dersom de får opprykk, ny stillingstittel etc, slik at vi har oppdaterte tall.

Vedtak:FF/UiS tar informasjon til orientering.

Sak 25/21 Overlappingsseminar

Lise gikk gjennom programmet og praktiske detaljer.

Vedtak:FF/UiS tar informasjon til orientering.

Sak 26/21 OU-kurs – planer for høsten 2021.

Vedtak:FF/UiS gjennomfører følgende OU-kurs høsten 2021:

Åpent (kontor)landskap. Arnljot tar ansvar for dette kurset.

Andre kurs, som kurs for stipendiater, har vi mulighet for å gjennomføre i høst, dersom noen ønsker å ta ansvar for det. Ellers kan vi også søke om OU-midler for å gjennomføre dette kurset i løpet av 2022.

Sak 27/21 Høringer

FF/UiS har levert høring om hjemmekontor. Dette er sendt videre både til UiS og også til Forskerforbundet sentralt, som skal ta med seg dette i sitt videre arbeid.

Vedtak:FF/UiS tar informasjon til orientering.

Sak 28/21 Eventuelt

* FF bør se nærmere på språkkravet som stilles ikke-nordiske arbeidstakere, og hvordan reglene blir håndhevet. Er det lik praksis og samme krav som stilles på alle fakultetene/enhetene? Er det avsatt nok tid på de ansattes arbeidsplan til norskundervisning?
* Reisestipend til tillitsvalgte kan nå utbetales som honorar, men det vil da bli trukket skatt (og arbeidsgiveravgift) av beløpet. Bruker man det til faglige aktiviteter, som reiser, kurs, konferanser etc.er det skattefritt. Man må gi beskjed innen 30.september, dersom det skal utbetales i år.
* Det ble fremmet sak om muligheter for opprettelse av etisk forskningskomité på UiS. Dersom man utfører forskning på mennesker, trengs det en etisk vurdering av forskningsmetoden, da flere tidsskrifter ber om en etisk vurdering for å kunne publisere der. Dette gjelder også studenter, som ønsker å skrive en Master-og Bacheloroppgave.

Sak 29/21 Neste styremøte

Bestemmes senere.